Diari Oficial de la Generalitat Valenciana


Sumari del DOGV 9821, del 04-04-2024 (2024/2638)

Anunci sobre aprovació de les pautes o normes per a la formació de borses de treball d'oficial, inspector i intendent de la policia local per a cobrir llocs de treball mitjançant comissió de servicis. (Expedient 1704605H - Referència interna 004-226/2023; antecedents expedient 004-0109/2019; 004-0167/2020; 004-0126/2021; 004-0195/2021).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9821

Data del DOGV
:   04-04-2024

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2024/2638


Data del document
:   26-03-2024

Organisme emissor
:   Ajuntament de Tavernes de la Valldigna

Tipus de document
:   Anunci

Anunci sobre aprovació de les pautes o normes per a la formació de borses de treball d'oficial, inspector i intendent de la policia local per a cobrir llocs de treball mitjançant comissió de servicis. (Expedient 1704605H - Referència interna 004-226/2023; antecedents expedient 004-0109/2019; 004-0167/2020; 004-0126/2021; 004-0195/2021). [2024/2638]  
La Regidoria de Delegació de Personal ha aprovat les pautes o normes per a la formació de les borses de treball:  
01. Borsa de treball d'oficial, inspector i intendent de la policia local per a cobrir llocs de treball mitjançant comissió de servicis. Resolució núm. 1005, de 22 de març de 2024.  
  
De conformitat amb el que determinen les bases generals de constitució, formació i funcionament de les borses de treball d'este ajuntament (aprovades mitjançant Resolució 00708/2020, de 30 de gener, publicades en el BOPV 14.02.2020), a partir de l'endemà de la publicació d'este anunci en el Diari Oficial de la Generalitat Valenciana, els interessats podran presentar la sol·licitud per a formar part de cadascuna de les borses indicades en el registre d'entrada d'este ajuntament, o en la forma que determina la legislació vigent de procediment administratiu.  
  
Les bases i models d'instàncies corresponents estan a la disposició dels interessats en la pàgina web municipal en la URL https://www.tavernes.es/va/pagina/processos-selectius-borses-treball, així com en les dependències de l'Oficina d'Informació (planta baixa) o Secció de Personal de l'Ajuntament (primera planta) de l'edifici de la casa consistorial situat en la plaça Major, 1, d'esta localitat.  
  
Igualment, cal comunicar que este acte, de conformitat amb l'article 52.2 de la Llei 7/1985, de 2 d'abril, reguladora de les bases del règim local, posa fi a la via administrativa.  
Contra este acte es poden interposar els següents recursos:  
- Amb caràcter potestatiu, recurs de reposició o impugnar-lo directament davant la jurisdicció contenciosa administrativa.  
En el cas que s'interpose el recurs de reposició, s'ha de fer davant l'òrgan municipal que va dictar l'acte en el termini d'un mes comptador des de l'endemà de la notificació de l'acte. La interposició impedirà, fins a la resolució expressa o presumpta, la utilització de la via contenciosa administrativa, de conformitat amb la legislació de procediment administratiu. El recurs de reposició s'haurà de resoldre i notificar en el termini d'un mes; en cas contrari, s'entendrà desestimat i quedarà oberta la via contenciosa administrativa.  
  
- En el cas que es decidisca interposar el recurs contenciós administratiu directament, es farà davant el jutjat contenciós administratiu de València, en els terminis següents:  
- Dos mesos comptats des de l'endemà de la notificació de l'acte administratiu que s'impugna.  
- Dos mesos des del dia en què es notifique la resolució del recurs de reposició presentat.  
- Sis mesos des del transcurs d'un mes des de la interposició del recurs de reposició sense que es notifique la resolució.  
  
Tot això sense perjuí que es puga exercitar qualsevol altra acció o recurs que s'estime convenient en defensa dels drets dels interessats.  
  
La qual cosa es fa publica per a general coneixement.  
  
Tavernes de la Valldigna, 26 de març de 2024.- El cap de l'Activitat 04 de Recursos Humans i Gestió de Personal: Valentín Vercher Manclús.